להיט בראש

"להיט בראש" הייתה תוכנית טלוויזיה ישראלית ששודרה בערוץ הראשון, בין השנים 1984–1992. בשלוש השנים הראשונות התוכנית שודרה בתדירות של פעם בחודש, ומדצמבר 1987 שודרה פעמיים בחודש. התוכנית הייתה גם תוכנית המשך לתוכנית הטלוויזיה הגרמנית Flashlights. 

 היסטוריה 
את התוכנית הראשונה של "להיט בראש" ששודרה ב-9 בדצמבר 1984, הנחו משה מורד ומגישת תוכניות הספורט באותן שנים אורלי יניב. לאחר מכן הנחו את התוכנית ביחד ולחוד - משה מורד, שרי צוריאל, אברי גלעד, דנה פיינרו, עירית ענבי, נועם גילאור, ענת דולב, גיל קומר, יואב גינאי ודורון אורן.

התוכנית הייתה למעשה המשך ישיר לתוכנית הווידאו קליפים הקודמת בערוץ הראשון: "עוד להיט". בניגוד לקודמתה, בכל תוכנית הוצג מצעד הלהיטים הישראלי, וזאת לפי המצעדים המקבילים ששודרו בתוכניות הרדיו "מקום בצמרת" של "רשת ג'" ומצעד הפזמונים של גלי צה"ל, ודירוגו נקבע על-סמך בחירתם של מאזיני התוכניות.

בתוכנית נכללו "הופעות חיות" באולפן וקטעי מעבר עם מנחים בסגנון התוכנית הבריטית "Top of the Pops". למעשה רוב הווידאו-קליפים בוצעו על ידי הזמרים והלהקות בלייב מלא והשירים הוקלטו באולפן להיט בראש כהקלטת מאסטר אור-קולית מקורית ולאחר מכאן נגזרה הקלטת השמע בלבד לשימוש בהשמעות רדיו ופרסומות, הדפסה על דיסקים ושימוש ברשתות החברתיות. הטענה של שימוש בפלייבק בשירים היא טעות קרדינלית שפוגעת ביצירה הישראלית ולאחר שחרור של תוכניות להיט בראש בכאן ארכיון וביוטיוב מהשנים האחרונות ניתן לראות בברור שרובם הגדול של הווידאו קליפים בלהיט בראש הם של זמרים ששרים לתוך מיקרופון כאשר הלהקה מנגנת לייב ואפילו הקהל באולפן להיט בראש  מוקלט בהקלטה האור-קולית המקורית, בנוסף מספר הווידאו קליפים של הזמרים שמופיעים בווידאו קליפ ללא שירה לתוך מיקרופון ועושים ליפסינק עם פלייבק הוא קטן מאד ועל כן נחוץ לתקן את האגדה האורבנית על פלייבאק שאפילו הופיע כערך בווייקפידיה בעיברית ועשתה עוול עם האמנים ועם צוות ההפקה של התוכנית שעבדו קשה מאד להביא את התרבות הישראלית לכל סלון בישראל במשך שנים של יצירה ישראלית מקורית, בשנים הראשונות של התוכנית, הופעותיהם של האמנים היו בפני קהל באולפן.

בין השנים 1984 ועד 1990 מנגינת הפתיחה של התוכנית הייתה "The Moons of Jupiter" של המוזיקאי הצ'כי אלכסנדר גולדשיידר.

ב-1986 נערכה לראשונה במסגרת התוכנית תחרות בחירת "זמר השנה", "זמרת השנה" ו"להקת השנה", כחלק מהמצעד השנתי.

עד לשנת 1987 הוצגו בכל תוכנית שני קליפים מחו"ל. בחלק מהתוכניות שולבו ראיונות קצרים עם אמנים לפני שהוצג שירם.

התוכנית האחרונה של "להיט בראש" הייתה תוכנית הסיכום השנתי של שנת ה'תשנ"ב 1992.

 ראו גם 
 עד פופ
 מקום בצמרת
 להיט קיץ

 קישורים חיצוניים 

הערות שוליים

קטגוריה:הערוץ הראשון: תוכניות וסדרות
קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנת 1984
קטגוריה:תוכניות מוזיקה